
Panghawakan ang mga aral ng EDSA 1 at 2 


inugunita ngayong Pebrero 
Gr ika-20 anibersaryo ng 
unang pag-aalsa sa EDSA-- 

ang pag-aalsang nagwakas sa 
mahigit dalawang dekadang pag- 
hahari ng pasistang diktador na si 
Ferdinand Marcos at tumapos sa 14 
na taon ng batas militar. Ito ang 
pag-aalsang hantungan ng mahig- 
it isang dekadang pakikibaka at 
sakripisyo, ng masikhay na 

N pagmumulat at pag- 
oorganisa at pagbu- 
buo ng mala- 
wak na 


Panibagong sikad ng 
lumalawak na kilusang 


Mga tampok sa 


isyung ito... talsik 


sang prente laban sa papet at 
pasistang diktadura. 

Nakatala na sa kasaysayan ng 
Pilipinas ang kahalagahan ng EDSA 
1. Ang diwa nito ng tapang, mili- 
tansya at sama-samang paglaban 
ay palagian nang tangan ng ma- 
mamayang Pilipino bilang sandata 
sa pagharap nila sa mga rehimeng 
yumuyurak sa kanilang interes at 
kapakanan. Ang diwa ring ito ang 
nasa likod ng EDSA 2, at siya ring 
nasa likod ng kasalukuyang pag- 
sisikap ng mamamayan na wakasan 
ang kinamumuhian nilang rehi- 
meng Arroyo. 

Kaya naman pilit na minamali- 
it ng rehimeng Arroyo ang paggu- 
nita sa ika-20 anibersaryo ng EDSA 
1. Isang pakitang-taong sere- 
monya lamang ang plano nitong 

idaos. Atubili itong binalak ng 
Malakanyang matapos 


ng BHB 


PAHINA 3 


40 armas nasamsam 


PAHINA 7 


batikusin ng marami ang kawalan 
nito ng anumang planong gunitain 
ang anibersaryo ng EDSA 1. 

Hindi na ito dapat pagtakhan. 
Bangungot ni Gloria Arroyo ang 
nagbabadyang muling pagdalu- 
yong ng milyong mamamayan sa 
lansangan sa isang malakihang 
pagkilos na magwawakas sa bulok, 
papet at brutal niyang paghahari. 
Kaya pilit niyang binubura sa isip 
ng mamamayan ang diwa at kabu- 
luhan ng EDSA 1, maging ng 
EDSA 2 na kanyang na- 
pakinabangan. Sa 
tangkang tabu- 
nan ang mga 
aral kap- 
wa ng 

Anti-imperyalismo 
sa Venezuela 


PAHINA 10 


at EDSA 2, bilyun-bilyong pisong 
pondo ang inilaan ni Arroyo para 
“paghilumin ang mga sugat” nito. 
Subalit ang mga aral ng EDSA 1 
at EDSA 2 ay di matatabunan ng 
mga hungkag na pasiklab ni 
Arroyo. Mulat ang mamamayan sa 
kawastuan at patuloy na kabu- 
luhan ng mga ito sa kasalukuyan. 
Una, upang magkamit ng mga 
makabuluhang pagbabagong pan- 
lipunan, pinakamabisang sandata 
ang direktang pagkilos ng mama- 
mayan sa lansangan kumpara sa 
iba pang anyo ng ligal na pagkilos 
na ipinahihintulot ng umiiral na 
reaksyunaryong estado. Bagaman 
hindi nito magagawang baguhin 
ang mismong mapang-api at 
mapagsamantalang sistemang pan- 
lipunan, kaya nitong yanigin nang 
husto ang naghaharing sistemang 
pampulitika, magkamit ng sig- 
nipikanteng mga konsesyon para 
sa mamamayan at pabagsakin ang 
isang naghaharing pangkatin. 
Ikalawa, sa bawat matagumpay 
na pag-aalsang bayan, nakatitipon 
ng karanasan at tiwala sa sarili 
ang mamamayan para tuluy-tuloy 
pa nilang maitaas ang antas ng 
kanilang pagkilos at maka- 
pagkamit ng papalaki pang mga 

Ang Ang Bayan ay inilalabas sa 


tagumpay para sa ikabubuti ng 
masa ng sambayanan, laluna ng 
higit na nakararaming anakpawis. 
Tuntungan ito para sa pagsusulong 
ng higit na militante at mas aban- 
teng porma ng pakikibakang bayan 
na lalahukan ng  paparaming 
mamamayan. 

Ikatlo, bukod sa daluyong ng 
hayag na kilusang masa at mala- 
wak na nagkakaisang prente ng 
mamamayan at iba pang mga 
positibong pwersa, salik din sa 
tagumpay ng EDSA 1 at EDSA 2 ang 
pagbaling ng suporta rito mula sa 
makabuluhang bahagi ng sandata- 
hang pwersa ng estado. Sa gayong 
paraan, binabali ang isa sa mga 
pangunahing haligi ng naghaha- 
ring rehimen at ipinagkakait dito 
ang isa sa mga pangunahing 
instrumento ng kalupitan at 
panunupil laban sa mamamayan. 
Sa hinaharap, lalaki ang panga- 
ngailangan sa mga sandatahang 
pwersang hawak mismo ng mama- 
mayan. Itinuturo ng karanasan ang 
kawastuan at pangangailangan ng 
kumbinasyon ng ligal-parlamen- 
taryong pakikibaka at armadong 
pakikibaka para tuluy-tuloy na 
makapagkamit ng mga tagumpay 
hanggang maging ganap ang 


Nilalaman 


Editoryal 


Panghawakan ang mga aral ng EDSA 1 


tagumpay ng mamamayan. 
Ikaapat, itinuturo rin ng mga 
karanasan ng EDSA 1 at EDSA 2 na 
hindi sasapat na magkaroon la- 
mang ng mabababaw, bahagya, 
mabuway at pansamantalang pag- 
babago na muling masasapawan 
ng pamamayagpag ng mga di na- 
wawalang salot sa umiiral na siste- 


mang panlipunan. Sa muling 
pagsambulat ng pag-aalsang 
bayan, tiyak na lalakas ang 


pananawagan ng mamamayan para 
sa mas masaklaw na demokrasya at 
kalayaan sa sistemang pampulitika 
at ekonomya. Ibayong lumilinaw 
sa kanila na hindi maaaring 
tumigil ang pakikibakang masa 
hangga't hindi nakakamit ang 
ganap na tagumpay at ang pag- 
babago ng buong sistema. 

Muli ay mayroon na namang 
reaksyunaryong pinunong labis na 
nahihiwalay at sukdulang kinamu- 
muhian ng mamamayan. Wala 
siyang pakundangang gumagamit 
ng panunupil at panlilinlang para 
makapangunyapit sa poder. 

Sa kabila ng tuluy-tuloy na 
panunupil ng rehimeng Arroyo, 
hindi nito nahahadlangan ang pa- 
tuloy na pagsulong ng mga protes- 
ta ng mamamayan. Kailangan ng 
paulit-ulit na pagsusulong ng mga 
pakikibakang masa kakumbinasyon 
ang iba pang paraan ng pakikibaka 
hanggang magdaluyong ang mga 
ito sa antas na di na kayang pigilin 
ng mga instrumento ng panunupil 

ng rehimen. 

Sa harap ng mabilis na umiig- 
ting na krisis pampulitika at lalo 
pang pagkakahiwalay ng rehimeng 
Arroyo, ng matarik na pagbulusok 
ng ekonomya at lumalakas na 
sigaw ng bayan na wakasan na ang 
bulok, papet at brutal na pagha- 
hari ni Arroyo, napapanahong muli 
na maglunsad ng malawakang pag- 
aalsang bayan. 

Pursigido ngayon sa pagbubuk- 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

“Editoryal..., “sundan sa pahina 3 


Panibagong sikad ng lumalawak 
na kilusan para patalsikin si Arroyo 


nakikitang pagkakaisa ng mga progresibo at militanteng organisas- 


Nakitang ta ngayon si Gloria Macapagal-Arroyo sa harap ng ipi- 


yon, ng mga panggitnang pwersa at maging ng mga reaksyunaryong 
anti-Arroyo at pagtitipon nila ng lakas upang ilunsad ang mga demon- 


strasyon sa lansangan. 


Isang malaking demonstrasyon 
ang ilulunsad sa Pebrero 24 para 
gunitain ang ika-20 anibersaryo ng 
EDSA 1 at lalo pang paiigtingin ang 
panawagan para patalsikin si 
Arroyo sa Malakanyang. Sa araw na 
ito, magmamartsa ang iba't ibang 
grupo mula sa iba't ibang sentro ng 
Metro Manila tungong Liwasang 
Bonifacio sa Maynila. 

Inaasahang mapapantayan o 
malalagpasan pa ng nakatakdang 
demonstrasyon sa Pebrero 24 ang 
malalaking demonstrasyon noong 
nakaraang taon. Ibayong mas ma- 
higpit na pagkakaisa ang ipinakiki- 
ta ngayon ng mga pangunahing 
pwersang anti-Arroyo kumpara sa 
nakaraan. 


"Editoryal...,” mula pahina 2 


lod ang malawak na hanay ng mga 
pwersang anti-Arroyo, kabilang 
ang mga progresibong organisa- 
syon, mga partidong oposisyunista 
at mga disgustado at naliliwana- 
gang elemento sa loob ng reaksyu- 

Nitong Pebrero 14, nagpakita at 
nagpahayag ng pagkakaisa si da- 
ting Pangulong Joseph Estrada at 
dating Bise Presidente Teofisto 
Guingona para sa pagpapatalsik kay 
Arroyo. Matatandaang ang talum- 
pati noon ng dating Senador Guin- 
ngona ang siyang nagbunsod ng 
paglulunsad ng kasong impeach- 
ment laban kay Estrada. Nitong 
Pebrero 16, binasa ni Guingona ang 
upisyal na pahayag ng malawak na 
Bukluran para sa Katotohanan. 
Aniya, lubos ang kapasyahang 
gamitin nila ang “people power” 
laban sa mga gumagamit ng 


kapangyarihan upang “magsinu- 
ngaling, mandaya at magnakaw". 
Dagdag ni Guingona, ang kabu- 


naryong militar at pulisya para 
makalikha ng unos ng protestang 
yayanig sa naghaharing pangkatin 
at tuluyang magpapatalsik kay 
Arroyo sa Malakanyang. 
Determinado silang bigyang- 
katapusan ang kahungkagan, ka- 
bulukan at kalupitan ng 


luhan ng pag-aalsa noong 1986 ay 
nagpapatuloy laban sa “mga tuma- 
likod rito, sa mga yumurak nito at 
sa mga sumisikil nito.” Iginiit ng 
Bukluran na wakasan na ang di 
lehitimong paghahari ni Arroyo at 
pagkatapos na maibagsak ito ay 
itatag ang isang transisyunal na 
konseho na siyang magpapatakbo 
sa bansa. 

Sa layuning matibag ang humi- 
higpit na pagkakaisa ng malawak 
na oposisyon sa kanyang rehimen, 
tinarget ni Arroyo na paamuin si 
dating presidente Joseph Estrada 
sa pamamagitan ng pag-alok sa 
kanya ng “pansamantalang kalaya- 
an” habang dinidinig ang kanyang 
kasong pandarambong sa Sandi- 
ganbayan. Subalit hindi kinagat ni 
Estrada ang alok na ito ng 
Malakanyang. Tinutulan maging ng 
Sandiganbayan ang pag-aalok na 
ng Malakanyang kay Estrada at si- 
nabing ito ay panghihimasok at 
pang-iimpluwensya sa takbo ng 

kaso. 

Paglaban sa loob ng mili- 


tar. Labis ding ikina- 
sn babahala ni Arro- 
a yo ang sum- 


EN Rp 
MON: 
NG xy ng mga upisyal at 
ANA sundalong lumala- 
ban sa kanyang 


isiglang pagkilos 


CA | “Talsik..., “sundan 
sa pahina 4 


kasalukuyang papet na rehimen. 
Nagawa ito laban sa diktadurang 
Marcos noong 1986. Nagawa itong 
muli laban sa bulok na rehimeng 
Estrada noong 2001. At di kalau- 
nan, muli itong magagawa laban 
sa mandaraya, bulok at brutal na 
rehimeng US-Arroyo. JAB 


“Talsik...,” mula pahina 3 
lantarang pananawagan sa AFP na 
kumilos at talikuran si Arroyo. 

Litaw ang laganap na pagkali- 
galig ng militar at pulis sa pag- 
susuot ng iba't ibang pulang damit 
ng karamihang dumalo sa Philip- 
pine Military Academy Alumni 
Homecoming nitong Pebrero 18 sa 
Fort Del Pilar, Baguio City. Ipinapa- 
kita rito kung gaano kalawak ang 
sumusuporta sa adhikain ng mga 
patriyotiko at progresibong grupo 
tulad ng “Magdalo” at iba pang 
grupong anti-Arroyo sa loob ng mil- 
itar at pulis. Marami sa mga duma- 
lo sa pagtitipon sa PMA ang nagtali 
ng pulang bandana sa kanilang mga 
sumbrero o nagsuot ng mga pulang 
sumbrero o kamiseta. 

Napabalitang ang apat na sun- 
dalong "Magdalo" na makatakas 
noong Enero 17 ay naroon mismo 
sa pagtitipon sa PMA, tanda ng 
suporta sa kanila ng maraming 
kapwa nila sundalo at upisyal. 

Sa mga daan patungong 
Baguio City, nakasabit ang mga 
istrimer na nananawagan sa mga 
upisyal mula sa PMA na manindi- 
gan at kumilos. Nakasulat sa isang 
istrimer na “Sa aking mga mistah, 
upperclass and underclass, ang 
mga linya ay naiguhit na sa pagi- 
tan ng tama at mali, ng katoto- 
hanan, kasinungalingan at 
katarungan at pang-aabuso. Saan 
ka lulugar?” 

Nakatakdang dumalo si Arroyo 
sa taunang pagdiriwang na ito 
kung saan nagtitipun-tipon ang 
mga aktibo at retiradong mga upi- 
syal ng militar at pulis na nagta- 
pos sa pangunahing pampublikong 
paaralang militar ng bansa. 
Nitong mga huling buwan at ling- 
go ay panay ang dalaw ni Arroyo 
sa mga kampo ng militar o pulis 
upang ipakitang tapat sa kanya 
ang buong sandatahang lakas. 
Ngunit kinansela niya ang pagdalo 
rito nang ibunyag nitong Pebrero 


16 ang plano umanong kudeta na 
pinangalanang “Oplan Hackle.” 
Bagaman wala namang nangyaring 
aksyon sa okasyong iyon, tiyak na 
malaking kahihiyan ang aabutin 
ni Arroyo kung nakadalo siya 
roon. 

Kung tutuusin, hindi lamang 
kahihiyan, kundi labis na pagka- 
takot ang bumabalot kay Arroyo 
sa harap ng mabilis na lumalagan- 
ap na pag-oorganisa at paglaban 
sa hanay ng mga kasundaluhan. 
Nagkaroon ng malakas na ugong 
kaugnay ng rekrutment ng mga 
sundalo at pulis para labanan ang 
rehimen. Muling nagdeklara ng red 
alert ang AFP at PNP sa Metro 
Manila at dinagdagan ng mga 
pwersang panseguridad ang Mala- 
kanyang kabilang ang anim na 
tangkeng Simba mula pa sa Tarlac. 
Pagkatapos maliitin ang implu- 
wensya ng grupong “Magdalo,” 
napilitan ngayong aminin ng Ma- 
lakanyang na may malakas na sim- 
patiya ang rebeldeng grupo sa ha- 
nay ng kasundaluhan. 

Noong Pebrero 13, bisperas ng 
bista ng mga akusadong sundalong 


sangkot sa protestang Oakwood 
noong Hulyo 2003, nagpalabas ng 
pahayag ang apat na nakatakas na 
lider ng Oakwood na nanawagan sa 
mamamayang humugos na sa 
kalsada at ipakita ang malawakang 
disgusto sa di lehitimong presi- 
dente at kanyang gubyernong tala- 
mak sa korapsyon. Hinikayat nila 
ang kapwa sundalong magsuot ng 
pulang armband bilang protesta sa 
tiwaling gubyerno. 

Kinabukasan, isang rali ang 
ginanap sa labas ng Makati 
Regional Trial Court kung saan 
binibista ang humigit-kumulang 
300 mga nakakulong na sundalong 
"Magdalo." Nagpakat ng 400 sun- 
dalo ang AFP upang magbantay. 
Sa kabila nito, tahasang sinuway 
ni 1Lt. Francisco Ashley Asedilo 
ng Philippine Air Force ang babala 
ng AFP laban sa pagpapainterbyu 
sa midya at namahayag doon 
mismo sa bista at pagkatapos ay 
ipinuslit sa midya ang isang maik- 
ling pahayag kasama ang panyong 
may simbolo ng mga nag-alsa sa 
Oakwood at islogang "Bayan ko, 
ituloy ang laban." JAB 


Arroyo, takot sa “people's power” 


a sobrang takot ni Arroyo sa “people power,” sinikap niyang mag- 

takda ng “state visit” sa US sa panahon ng ika-20 anibersaryo ng 
EDSA 1. Hindi pinaunlakan ni Pres. George W. Bush ang pag-iimbita ni 
Arroyo sa sarili. Kaya naman kinansela na lang din ang isinasaayos 
sana ni National Security Adviser Noberto Gonzales at Venable LLP na 
pakikipagpanayam kay Arroyo ng National Press Club sa Washington 
D.C. sa Pebrero 21. Sinubukan niyang imbitahan ang sarili sa Saudi 
Arabia--subalit wala ring panahon ang Hari para sa kanya. Bigung- 
bigo rin ang pakikipag-ugnayan sa mga bansang Spain at Australia na 


para bang siya'y pinandidirihan. 


Para lang makaiwas na abutan siya ng anibersaryo na nasa kabise- 
ra ng bansa, nagtakda na lamang si Arroyo nitong huli ng pagbisita sa 
Boracay, Cebu, Cavite at Bulacan. Simple lamang ang dahilan ng 
kanyang pag-iwas---hindi siya komportableng makasama sa entablado 
si dating presidente Corazon Aquino na sa ngayon ay patuloy na 
nananawagan para sa kanyang pagbibitiw. Hindi lamang iyon. Laking 
takot lang ni Arroyo na humarap sa libu-libong magtitipun-tipon sa 
selebrasyong ito na tiyak na sisigaw ng “Gloria Resign!” [AB] 


ANG BAYAN Pebrero 21, 2006 


Bakit bulok at mapaminsala sa mamamayan 


ang pakanang Cha-cha nina Arroyo 


at de Veneciax 


mayan ang pakana nina Gloria Macapa- 

gal-Arroyo at Speaker Jose de Venecia /' %7 
na amyendahan at palitan ang konstitusyon \ 
ng reaksyunaryong Gubyerno ng Republika ng W” 
Pilipinas (GRP) na nabuo noong 1987. 


Bio at lubhang mapaminsala sa mama- 


Di lamang nagsisilbi sa pam- 
pulitikang kasakiman nina Arroyo 
at de Venecia ang mga mungkahing 
amyenda, komprehensibo pa ni- 
tong inaatake ang mga pambansa 
at demokratikong karapatan ng ma- 
mamayang Pilipino. 

Kunwa'y nais lang palitan ang 
porma ng gubyerno mula presiden- 
syal tungong parlamentaryo, tulad 
ng pagkukuwari rin noon ni Mar- 
cos. Ngunit ang tunay na layunin 
nito ay gamitin ang tinatawag na 
transitory provisions para makapa- 
natili si Arroyo sa poder bilang aw- 
tokratikong presidenteng ala-Mar- 
cos na may kontrol sa sangay ng 
ehekutibo at sa isang bogus na 
parlamentong nakapailalim sa 
isang maamong prime minister. 

Sisikilin o babagbagin ang mga 
kalayaang sibil at pampulitika at 
tatanggalin o aamyendahan ang 
kasalukuyang mga limitasyon sa 
pagdedeklara ng batas militar at 
emergency rule at sa mga paglabag 
sa karapatang-tao para bigyang- 
daan ang lantad na anti- 
demokratikong paghahari sa 
ngalan ng pambansang seguridad 
at ng “gera laban sa terorismo” na 
itinutulak ng US. 

Ibabasura ang karapatan ng 
mamamayang Pilipino sa sobera- 
nyang pang-ekonomya at pam- 
bansang patrimonya alinsunod sa 
imperyalistang “globalisasyon” sa 
pamamagitan ng pagtatanggal sa 
iilan na nga lang na nalalabing re- 

striksyon laban sa dayuhang pamu- 
muhunan na matatagpuan sa 
konstitusyon ng 1987. Bunga nito, 
pahihintulutan ang mga dayuhang 
kumpanyang multinasyunal na ari- 
in at kontrolin nang 100% ang lu- 
pa, mga likas na yaman, mga pam- 
publikong yutilidad at lahat ng uri 
ng negosyo. 

Tatanggalin ang mga probisyon 
sa konstitusyon ng 1987 na nag- 
babawal sa teritoryo ng Pilipinas 
ng mga dayuhang base militar, 
dayuhang tropang pangkombat at 
mga nukleyar, biological, kemikal 
at iba pang sandata para sa 
malawakang paglipol. 

Sapat nang banggitin ang na- 
turang mga amyenda para patu- 
nayan na desidido sina Arroyo at 
de Venecia na ipagkanulo at 
labagin ang pambansa at demo- 
kratikong mga karapatan ng 
mamamayang Pilipino. Para ma- 
tupad ang kanilang mga pansa- 
riling interes at ang interes ng 
kanilang mga imperyalistang amo, 
balak ng dalawang traydor na ito 
na magpakulo ng “people's 
initiative” upang mairatsada nila 
ang pakanang Cha-cha kung hindi 


nila mapasusunod ang Senado sa 
kanilang kagustuhan. 

Kapag natupad ang taksil at 
pasistang pakanang Cha-cha nina 
Arroyo at de Venecia, lalo lamang 
nilang maitutulak at mauudyukan 
ang malawak na masa ng sam- 
bayanang Pilipino na paigtingin 
ang kanilang rebolusyonaryong 
paglaban. Magiging imposible na 
ang muling pagbubukas ng pormal 
na usapan sa negosasyong pangka- 
payapaan ng GRP at NDFP dahil 
matatabunan na ng pakanang Cha- 
cha ang substantibong negosasyon 
tungkol sa mga panlipunan, pang- 
ekonomya at pampulitikang repor- 
ma para sa kapakinabangan ng ma- 
mamayang Pilipino. 

Sa harap ng malademonyong 
pakanang Cha-cha nina Arroyo at 
de Venecia, lalong pinaiigting ng 
malawak na masa ng sambayanan 
at ng malawak na nagkakaisang 
prente ng mga patriyotiko at pro- 
gresibong pwersa ang kanilang 
mga pagsisikap na pabagsakin ang 
rehimeng Arroyo. Nagngingitngit 
sila sa garapalang pagtatangka ng 
rehimeng ilihis ang atensyon ng 
mamamayan sa di nito pagiging 
lehitimo, sa mga krimen nito at sa 
mga pagsisikap nitong manatili sa 
poder sa pamamagitan ng paka- 
nang Cha-cha. AB] 


“Isinulat ni Kasamang Jose Ma. Sison, isinalin mula sa orihinal na Ingles 


Kaugnay sa landslide sa Southern Leyte 


buong rebolusyonaryong kilusan sa pagkamatay ng mahigit 

1,000 katao sa St. Bernard, Southern Leyte nang maguhuan 
ng lupa ang buong barangay ng Ginsaugon noong umaga ng Pebrero 
17. Matapos ang ilang araw nang pag-uulan, bumagsak ang isang 
malaking tipak ng katabi nitong bundok at natabunan ng rumara- 
gasang putik, tubig at naglalakihang bato ang mga bahay at saka- 
han sa baryo at pati na ang eskwelahang elementarya, barangay 


Nre cous ang Partido Komunista ng Pilipinas at ang 


hall at kapilya. 


Nananawagan ang Partido sa la- 
hat ng rebolusyonaryong pwersa, la- 
luna sa Bagong Hukbong Bayan at 
mga demokratikong organisasyon sa 
Southern Leyte na tumulong sa abot 
ng kanilang makakaya sa mga 
nabiktima ng sakuna. Magba- 
balangkas din ang komite ng Par- 
tido sa Eastern Visayas ng plano 
kung papaano mamomobilisa ang 
mga rebolusyonaryong pwersa at 
mamamayang nasasaklawan nito 
upang makapagpalitaw ng rekurso 
at makapagbigay ng iba pang 
makakayanang tulong sa mga sina- 
lanta ng landslide. 

Muli, pinatampok ng trahedyang 
ito ang laki ng salantang idinudulot 
ng kasakiman ng mga malaking 
dayuhang kumpanya sa pagmimina 
at pagtotroso di lamang sa kapaligi- 
ran kundi sa buhay at kabuhayan ng 
mamamayan. Partikular sa St. 
Bernard at mga karatig-bayan, ilang 
dekada nang kalbo ang kagubatan 
nito at malaon nang inabanduna ng 
mga kumpanya ng logging ang lugar 
dahil wala nang mapakinabangang 
troso. Matapos huthutin ang kaya- 
manang-gubat, wala ni isa sa mga 
sakim na nakinabang dito ang gu- 
mawa ng anumang hakbang para sa 
reforestation. Dahil dito, paulit-ulit 
ang malalaking trahedya sa isla ng 
Leyte na dulot ng pagkakahawan ng 
gubat. Mula nang maganap ang 
malaki at biglaang pagbaha sa Or- 
moc City, Leyte noong Nobyembre 
1991 na ikinamatay ng umabot sa 
6,000 katao, apat na beses nang 


nagkakaroon ng pagguho o 
pagbaha sa isla na ikina- 
matay na ng libu-libong ma- 
mamayan. 

Nang maganap ang 
malawakang pagbaha at pag- 
guho rin ng lupa sa hilagang Que- 
zon at Aurora na kumitil sa buhay 
ng umabot sa 2,000 katao noong 
huling bahagi ng 2004, lalo pang 
lumakas ang panawagang ipatigil na 
ang operasyon ng malalaking mina- 
han at trosohan na siyang respon- 
sable sa walang pakundangang 
pangwawasak sa kapaligiran na 
nagiging dahilan ng maraming 
sakuna. Sa kabila nito, pinag-ibayo 
pa ng rehimeng Arroyo ang pa- 
ngangampanya para sa pagpa- 
palawak ng operasyong pagmimina 
sa bansa. Pinahintulutan din nitong 
magtroso muli ang San Jose Timber 
Corp. sa kagubatan ng Samar bilang 
pampulitikang konsesyon sa may-ari 
nitong si Sen. Juan Ponce Enrile. 

Pinatutunayan lamang nito na 
sa halip na kagalingan ng mama- 
mayan ang unahin nito, nagsisilbi 
pang kinatawan ng pinakamalala- 
king mandarambong at tagahuthot 
ng likas na yaman at pambansang 
patrimonya ng Pilipinas ang rehi- 
meng Arroyo. Minomobilisa pa ng 
rehimen ang sandatahang lakas nito 
upang magsilbing protektor ng in- 
teres ng mga dayuhan at malalaking 
komprador at supilin ang protesta 
ng mamamayan. Kriminal na pana- 
nagutan ng rehimeng Arroyo ang 
paghihikayat sa malawakang komer- 


syal na dayuhang pagmimina at 
pagtotroso sa kabila ng paglapasta- 
ngan nito sa pambansang patri- 
monya, pangwawasak nito sa ka- 
paligiran at pagdadala ng panganib 
sa buhay at kabuhayan ng mga 
Pilipino. May mabigat ding respon- 
sibilidad ang rehimen sa malubhang 
kakulangan ng epektibong mga ka- 
gamitan at pasilidad para makatu- 
gon sa ganitong mga sakuna dahil 
mas pinipili ni Arroyo na ilaan ang 
pinakamalaking rekursong bayan sa 
mga gastusing militar at pag- 
babayad ng utang. 

Lubos na sinusuportahan ng 
Partido at lahat ng rebolusyonar- 
yong pwersa ang panawagan ng 
demokratikong kilusang masa na 
itigil ang pangangayupapa ng rehi- 
meng US-Arroyo sa mga interes ng 
malalaking dayuhang kapitalista at 
mga lokal na alipures nila at ang 
walang habas na pandarambong at 
pangwawasak ng mga ito sa kapali- 
giran. Gagawa rin ng karampatang 
mga aksyon ang BHB, ang mga lokal 
na organo ng kapangyarikang pam- 
pulitika at ang lahat ng rebolusyo- 
naryong pwersa para suportahan 
ang paglaban ng mamamayan at 
ipatupad ang mga patakaran ng re- 
bolusyonaryong kilusan hinggil sa 
pangangalaga sa kapaligiran. JAB 

Jey MATATAGUMPAY NA OPENSIBA NG BHB 


40 armas, nasamsam ng BHB 


C Laguna. Walang putok 
na napasok at nagapi ng isang 
pinaliit na platun ng Bagong Huk- 
bong Bayan (BHB) ang istasyon ng 
Philippine National Police (PNP) sa 
Cavinti, Laguna nitong Pebrero 18. 

Dumating sa istasyon ng pulis 
ang 20 mandirigma bandang 1:30 
ng hapon sakay ng dalawang pam- 
pasaherong dyip. Nagpanggap 
silang mga elemento ng AFP kaya 
mabilis nilang napasok at nadis- 
armahan ang istasyon. Hindi na 
nakapanlaban ang mga pulis. Naka- 
samsam ang mga mandirigma ng 12 
M16, limang pistola, limang cell- 
phone at iba pang gamit militar. 

Mankayan, Benguet. Dalawam- 
pu't tatlong armas na iba't iba ang 
kalibre ang nasamsam ng Bagong 
Hukbong  Bayan-Benguet nang 
salakayin nila ang detatsment ng 
54th IB at CAFGU sa Barangay 
Cabiten sa bayan ng Mankayan 
noong Pebrero 10. Kabilang dito 
ang apat na M16, isang M203, 
pitong M14 at 11 garan. Nakasam- 
sam rin ng maraming bala at bak- 
pak. Dalawang sundalo at isang ele- 
mento ng CAFGU ang namatay sa 
reyd. 

Sa isang pahayag, sinabi ni Sey- 
ang Rayos, tagapagsalita ng Jen- 
nifer Maria Cariño Command (JMCC) 


na ang reyd ay tugon sa panawagan 
ng Partido na patindihin ang mga 
taktikal na opensiba bilang ambag 
ng BHB sa pagpapatalsik kay Ar- 
royo. Aksyong pamarusa rin ito, 
aniya, laban sa yunit militar na gi- 
nagamit ng Lepanto Mining Corp. sa 
pagsasamantala at pang-aapi sa 
masang anakpawis sa Mankayan at 
mga karatig nito, at kabayaran para 
sa mga utang na dugo ng pasistang 
kaaway sa masa at rebolusyonar- 
yong kilusan. 

Ang mga elemento ng 54th IB 
at CAFGU sa detatsment sa Cabiten 
ang salarin sa pananakot at pangha- 
haras sa mga minoryang lumalaban 
para sa kanilang lupang ninuno, 
mga karapatan at kaligtasan ng ka- 
paligiran. Kabilang dito ang brutal 
na pagsupil sa makatarungang 
pakikibaka ng mga taga-Colalo la- 
ban sa pagtatayo ng Tailings Dam 
5A at ng mga taga-Bulalacao sa 
pang-aagaw ng Lepanto sa kanilang 
lupa para ma- 
palawak ang 
pagmimina 
nito. 


Kasama ang PNP-Mankayan at 
1604th PNP Provincial Mobile 
Group, ang yunit na ito rin ang 
malupit na bumuwag sa piketlayn 
ng mga nagwewelgang manggagawa 
ng Lepanto Mines mula Hunyo-Set- 
yembre 2005. 

Naglunsad sila ng mababangis 
na operasyong militar na nagresulta 
sa pagpaslang sa sibilyang si Efren 
Agsayang (Setyembre 8, 2003), sa 
iligal na pag-aresto at pagtortyur 
kay Joseph Coop (Setyembre 28, 
2003) at harasment sa mamamayan 
ng Ampontoc, Colalo noong Set- 
yembre 2003 at sa mamamayan ng 
Posdo, Bulalacao noong Oktubre- 
Nobyembre 2003. Noong Agosto 17, 
2005, tinortyur at sinalbeyds ng 
mga elemento ng 54th IB at pulis 
ang mga di armado at sugatang Pu- 
lang mandirigma na sina Antonio 
(Ka Leyap) Licawen at Brando (Ka 
Tub-on) Banasan sa Buguias, 
Benguet. Nilapastangan din ang 
kanilang mga 
bangkay. W 


Mga armadong aksyon, patuloy sa Northeast Mindanao 


Lon elemento ng kaaway ang 
napatay at lima ang nasugatan 
sa magkakahiwalay na armadong 
aksyong inilunsad ng Bagong Huk- 
bong Bayan (BHB) at milisyang 
bayan sa Northeast Mindanao ni- 
tong unang hati ng Pebrero. 
Tatlong sundalo ang napatay, 
kabilang ang isang upisyal at lima 
ang nasugatan sa dalawang opera- 

syong harasment ng mga Pulang 
mandirigma mula sa Front 19 laban 
sa nag-ooperasyong mga elemento 
ng 58th IB sa Barangay Anahaw 
Daan, Tago, Surigao del Sur nitong 
Pebrero 8 at 15. 

Isa pa ring sundalo ang napatay 
at isa ang nasugatan sa harasment 
ng 10th Platoon ng Front 21 noong 
Pebrero 15 laban sa mga elemento 


ng 29th IB sa Sityo Sigamaw, 
Barangay Wawa, Bayugan, Agusan 
del Sur. 

Bago ito, dalawang karbin ang 
nasamsam nang disarmahan ng mga 
myembro ng milisyang bayan at 
ilang taumbaryo ang detatsment ng 
CAFGU sa loob ng PICOP noong Pe- 
brero 14 sa Sityo Maputi, Doña Car- 
men, Hinatuan, Surigao del Sur. [BE 

Pambobomba sa mga sibilyan 


alawang araw na walang 
DES binomba ng South- 


ern Luzon Command 
(SOLCOM) nitong Pebrero ang 


ilang komunidad ng Quezon bi- 


lang ganti sa mga armadong 
aksyon ng BHB sa lugar. 


Ilang oras matapos 7 
magsagawa ng is- 
nayping ang BHB sa mga 
tropa ng 74th IB sa 
hangganan ng mga 
barangay ng Anonang, 
Burgos at Magsaysay 
sa Mulanay noong 
Pebrero 7, nag- 
padala ang SOL- 
COM ng mga helicopter gunship 
na walang habas na nangma- 
singgan sa naturang mga 
barangay at mga karatig nito. 

Muling lumipad ang mga 
helikopter noong Pebrero 9 at 
maghapong binomba ang nasa- 
bing mga komunidad matapos 
maengkwentro ng mga sundalo 
ang isang yunit ng BHB sa 
kalapit na baryo. Dahil dito, 
napilitang lumikas ang daan- 
daang magsasaka mula sa kani- 
lang mga baryo at sakahan. 

Kasabay nito, hinuli at 
pinatay ng mga sundalo sina 
Romy Llobit at Frederick Adan, 
mga residente ng Barangay 
Burgos at San Narciso. Pito 
pang magsasaka ang hinuli, 
binugbog at hanggang ngayon 
ay nawawala pa at hinihi- 
nalang pinaslang na rin ng 
mga elemento ng SOLCOM. 

Ang pangyayaring ito sa 
Quezon ay hindi unang pagka- 
kataon na gumamit ng pam- 
bobomba ang AFP bilang tugon 
sa mga aksyon at presensya ng 
BHB. 

Binomba ng Northern Lu- 
zon Command noong Enero ang 


8 


SLIL T A C 
NI ENNA 
y 


aw 


PONG NAA 


? 


i 


A 


ilang barangay sa Tarlac mata- 
pos makatanggap ng impor- 
masyong mayroong isang yunit 
ng BHB sa lugar. Dahil dito, 
mahigit 10 sibilyan ang na- 
matay at marami pa ang na- 
sugatan. Upang pagtakpan ang 
kanilang mga krimen, kinordon 
ng AFP ang mga baryo at pina- 
labas na mga myembro ng BHB 
ang mga sibilyang napatay. 
Ipinagbawal ang paglabas sa 
mga komunidad at bumase sa 
bahay ng mga magsasaka ang 
mga sundalo. 

Ang pambobomba sa mga 
sibilyan ay labag sa lahat ng 
mga alintuntunin sa digma at 
internasyunal na makataong 
batas. Sa kabila nito, bahagi 
na ng mga taktika ng AFP la- 
ban sa rebolusyonaryong kilu- 
san na gawing target ng 
reaksyunaryong digma ang 
mga sibilyan. Isa ito sa kani- 
lang mga ginagamit na paraan 
sa desperadong pagtatangkang 
“limasin” ang suporta na 
tinatamasa ng armadong kilu- 
san at pisikal na ihiwalay ang 
BHB sa mamamayan. AB] 


Remitans ng mga OCW 


Walang hatid 
na tunay 

na pag-unlad 
sa ekonomya 


a nakaraang 30 taon, halos tanging 
ang napakalalaki at patuloy na 


lumalaking remitans ng mga mang- 
gagawang Pilipino sa ibayong dagat o 
overseas contract workers (OCW) ang 
pumipigil sa tuluyan nang pagguho ng 
bangkaroteng ekonomya ng Pilipinas. 
Ngunit sa likod ng mistulang lunas na 
naidudulot nito, wala itong naihahatid 
na tunay na pag-unlad sa bansa. 


Pasok ng dolyar, interes ng bang- 
krap na rehimen. Ayon sa Bangko Sen- 
tral ng Pilipinas (BSP), tumaas nang 
25% tungong $10.7 bilyon (P567-588 
bilyon) ang remitans ng mga OCW na du- 
maan sa mga bangko noong 2005. Higit 
kalahati na ito ng kabuuang badyet ng 
gubyerno sa taong iyon (P907 bilyon). 
Ayon sa World Bank, katumbas ito ng 
13.5% ng GDP ng bansa. 

Papataas ang mga remitans sa Pilipi- 
nas nitong mga nakaraang taon— $6.9 
bilyon noong 2002, $7.6 bilyon noong 
2003, $8.6 bilyon noong 2004 at $10.7 
bilyon noong 2005, batay lamang sa 
datos ng mga bangko. Ayon sa World 
Bank, kabilang ang Pilipinas sa limang 
bansang tumatanggap ng pinakamalala- 
king remitans sa buong mundo. Kabilang 
dito ang ang India, China at Mexico. 
Kung ibibilang ang perang iniuwi ng mga 
OCW na hindi idinaan sa mga bangko, 
tinatayang umabot sa $12.3 bilyon ang 
kabuuang remitans ng mga OCW noong 
2005. Maaari pa itong umaabot nang 
hanggang $14-21 bilyon bawat taon. 

Ang mga remitans ay pumapasok sa 
bansa bilang dolyar at ang mas malaking 
bahagi nitong dumaraan sa mga bangko 

(mga 80% nito) ay pinakikinaba- 
ngan ng gubyerno sa pamamagi- 
tan ng pagpapalaki nito ng reser- 
bang dolyar ng Pilipinas. Ang pag- 
papalaki ng reserbang dolyar mula 
sa mga remitans ay nagagamit ng 
bansa bilang pambayad sa mga 
iniimport na kalakal, pambayad sa 
mga utang, panggarantiya sa mga 
nagpapautang at pag-akit sa mga 
dayuhang mamumuhunan. 

Bukod sa remitans ng mga 
OCW, tumatabo rin ng malaking 
halaga ang rehimen mula sa mga 
bayarin ng mga manggagawa bago 
sila umalis ng bansa. Noong 2004, 
umabot sa P14.4 bilyon ang kini- 
ta ng pamahalaan mula sa mga 
bayarin ng 933,588 mangga- 
gawang  nangibang-bansa. Sa 
ngayon, umaabot sa abereyds na 
P17,925 ang binabayaran ng 
bawat OCW bago siya tumungo sa 
ibang bansa, at wala pa rito ang 
bayarin sa recruitment at manning 
agencies. Bukod pa rito, 
naniningil ang mga bangko ng 
malaking remittance fees (bayad 
sa pagpapadala) na umaabot nang 
mininum na 5-13.59/ ng kabuuang 
remitans. 

Ang malaking pagtaas ng mga 
remitans ang pumipigil sa tuluy- 
tuloy na pagbulusok ng halaga ng 
piso sa kasalukuyan. Walang kahi- 
hiyang inaangkin naman ni Arroyo 
ang kredito rito at ipinagmamaya- 
bang pa nitong palatandaan ito 
na mahusay ang takbo ng ekono- 
mya sa ilalim ng kanyang rehi- 
men. Subalit ang lumalaking remi- 
tans mula sa labas ng bansa ay 
pansamantala at artipisyal na 
panakip lamang sa lubhang pag- 
kabangkarote ng kasalukuyang 
ekonomya at tuluy-tuloy na 
pagtindi ng krisis sa ilalim ng 
kasalukuyang rehimen at sistema. 


Atrasado at bangkaroteng 


ekonomya. Ang pangingibang-ba- 
yan ng milyun-milyong mangga- 

gawang Pilipino para roon magha- 
napbuhay ay sintomas lamang ng 
malubhang sakit ng ekonomya ng 
Pilipinas na kinatatampukan ng 
malawakang disempleyo at pag- 
dausdos ng lokal na produksyon. 
Dulot ito ng walang pakun- 
dangang pandarambong ng mga 
imperyalista, kawalan ng tunay na 
industriyalisasyon at reporma sa 
lupa, lansakang korapsyon at iba 
pang kabulukan sa ilalim ng rehi- 
meng Arroyo at ng malakolonyal 
at malapyudal na sistema sa Pili- 
pinas. 

Batay sa pinaganda nang es- 
tadistika ng gubyerno, mahigit 
25% ng pwersa sa paggawa ay 
walang trabaho o kulang sa maka- 
bubuhay na trabaho. Kung hindi 
sa pagtatrabaho sa labas ng bansa 


KI 


ig 


ng mga OCW, doble pa sana ang 
bilang ng mga wala o kulang ang 
trabaho sa loob ng bansa at iba- 
yong mas matindi ang kumpeti- 
syon para sa napakalimitadong 
kapasidad para sa empleyo. 


Walang hatid na tunay na 
pag-unlad sa ekonomya. Kung 
tutuusin, ang produktibidad at 
yamang nililikha ng mga OCW ay 
pinakikinabangan hindi ng lokal 
na ekonomya, kundi ng ekonomya 


ng mga bansang pinagtatra- 
bahuhan nila. 
Maging ang ipinadadalang 


mga remitans ng mga OCW ay 
walang idinudulot na makabu- 
luhang pagpapaunlad sa ekono- 

mya. Ang halagang ito ay hin- 
di tuwirang nag-aambag sa 
lokal na produksyon. 

Wala o halos walang tunay 
na pumapasok sa pamumuhu- 
nan sa industriya mula sa na- 
turang mga remitans. 

Ang kalakhan ng mga re- 
mitans ng mga OCW ay gi- 
nagamit sa kagyat na panga- 
ngailangan sa konsumo ng 
kanilang pinadadalhang mga 
kamag-anak. Pangunahin na 
sa mga ito ang pagkain, 
damit, upa sa bahay, pag-aa- 
ral, pagpapagamot at pam- 
bayad sa mga batayang ser- 
bisyo tulad ng kuryente, tubig 
at komunikasyon. Ang mga 
naiipong malaki-laking halaga 
ay ipinambibili ng mga 
kagamitang elektroniko tulad 
ng videoke at cellphone o di 
kaya'y ginagamit sa mga ak- 
tibidad na pang-aliw tulad ng 
pagkain sa mga restawran at 
panonood ng sine. 

Sa kadulu-duluhan, mala- 
king bahagi ng bilyun-bilyong 
ipinadadala ng mga OCW sa 
bansa ay nakukuha rin uli ng 
mga dayuhang korporasyong 
nagbebenta ng mga produk- 
tong pangkonsumo at mga 
serbisyo at bumabalik sa mga 
industriyalisadong bansa. 

Ang maliit na bahaging 
nailalaan sa mistulang pamu- 
muhunan sa pagtatayo o pag- 
papaganda ng bahay, pag- 
oopereyt ng pamasadang tray- 
sikel o dyipni o kaya pagtatayo 
ng maliit na tindahan at mga 
katulad nito ay hindi rin tunay 
na pamumuhunan sa produk- 
syon, kundi bahagi pa rin ng 
ekonomyang 5  pangkonsumo. 
Ang mga ito ay hindi pa rin 
nakapaghahatid ng tunay na 
pag-unlad sa pambansang in- 
dustriya at ekonomya. ABI 

Anti-imperyalismo 


sa Venezuela 


SA IBAYONG DAGAT 


Venezuela, isang bansa sa Latin America, ang mga makabuluhang 


S: nagdaang halos isang dekada, puspusang isinusulong sa bansang 


pagbabago sa pulitika, ekonomya at lipunan sa pamumuno ng anti- 
imperyalistang pamahalaan ni Hugo Chavez. Ang mga pagbabagong ito ay 
naghahatid sa mamamayan ng Venezuela ng mga kongkretong pakinabang sa 
anyo ng mas mahusay na mga serbisyong panlipunan at mas masiglang 


demokrasyang bayan. 

Anti-imperyalismo ang susi sa 
mga pagbabago sa Venezuela. 

Ang mga pagsulong na natatamo 
ng mamamayan ng Venezuela ay 
kongkretong bunga ng militanteng 
anti-imperyalistang paninindigan at 
mga patakaran ng gubyernong 
Chavez. Nahalal ang gubyernong ito 
noong 1998 sa pangakong babalig- 
tarin ang dominasyon at pandaram- 
bong ng US at ang tagibang na 
distribusyon ng yaman ng bansa na 
ilandaang taong nagpahirap sa 
nakararaming mamamayang Vene- 
zuelan. 

Tinamasa ni Chavez ang popular 
na suporta dahil sa mapagpasya 
niyang mga hakbang para isakatupa- 
ran ang pagsusulong ng mga rebolu- 
syonaryong pagbabagong anti- 
imperyalista at antipyudal sa Ve- 
nezuela. Sa pamamagitan ng mga 
masaklaw na pagbabagong nagtata- 
guyod sa pambansang kala- 
yaan laban sa imperya- 
lismo, ang malaking 
rekursong dating di- 
nadambong ng mga 
imperyalista ang 
ngayo'y tuwirang ginagamit 
at pinakikinabangan ng mamama- 


yan sa anyo ng mga serbisyong pan- 
lipunan, pamumuhunan sa industriya 
at iba pang larangan ng produksyon. 

Kabilang sa pinakamatingkad na 
mga pagbabagong ipinatupad ni 
Chavez ang lubos na pagpapailalim 
sa kontrol ng estado ng Petroleos de 
Venezuela. SA (PVDSA), ang 
pinakamalaking kumpanya ng langis 
sa Venezuela. Ipinagngingitngit ito 
ng US at ng mga naghaharing uri sa 
bansa. Ang Venezuela ang ikasiyam 
na pinakamalaking prodyuser ng 
langis sa buong mundo at ikaapat na 
pinakamalaking eksporter ng langis 
sa US. Dito nagmumula ang 70% ng 
kita ng bansa. 

Nag-ibayo pa ang galit nila kay 

Chavez dahil balak niyang 
palawakin ang kontrol ng gubyerno 
sa industriya ng langis sa pamama- 
gitan ng pag-oobliga sa mga priba- 
dong operasyon ng langis na puma- 
sok sa mga sosyohang kontrolado 
ng gubyerno. Kabilang sa mga ma- 
sasagasaan ng programa ang mga 
imperyalistang kumpanyang 
Chevron at British Petroleum PLC. 
Itinakda ng gubyerno ang huling 
araw ng 2005 bilang dedlayn sa 
pagpasok sa sosyohan at ang hindi 
tatalima rito ay sasamsamin ng 
gubyerno. 

Kasabay nito, isinabansa rin ng 
gubyernong Chavez ang produksyon 
ng aluminum at ipinatigil ang 
pribatisasyon ng mga industriya. 
Nag-anunsyo din si Chavez ng pla- 
nong pagrepaso at posibleng 
pagpapawalambisa sa mga priba- 
dong konsesyon sa pagmimina sa 
bansa upang bigyang-daan ang 
pagtatayo ng isang pambansang 
kumpanya sa pagmimina. Ang mga 
hakbanging ito ay tuwirang salu- 
ngat sa mga dikta ng US at ng mga 
imperyalistang institusyon tulad ng 
World Bank. 

Lahat ng mga hakbanging ito ay 
nasa balangkas ng Plan Bolivar 
2000, isang patriyotikong programa 
laban sa karalitaan. 

Lupa at pagkain. Ipinatupad ni 
Chavez noong 2001 ang pinakama- 
saklaw na reporma sa lupa sa 
kasaysayan ng Venezuela. Isinaba- 
tas ng kanyang gubyerno ang 
paglilimita sa laki ng maaaring 
angkining lupa, pagbubuwis sa mga 
nakatiwangwang na lupa, pamama- 
hagi ng mga lupain sa mga 


nagsasaka nito at pagsasabansa sa 
malalaking tipak ng pribadong 

lupain ng malalaking pamilya at 
kumpanya. 

Sa simula, naging mabagal ang 
pagpapatupad ng reporma dahil sa 
pagtutol ng mga panginoong 
maylupa. 

Ngunit hindi nito napaatras ang 
gubyerno ni Chavez. Makaraan ang 
tatlong taon, natibag na sa kalak- 
han ang monopolyo sa lupa at 
kapangyarihan ng mga dating 
naghaharing pyudal sa kanayunan 
ng Venezuela. Nanawagan ang gub- 
yerno ni Chavez noong nakaraang 
taon ng pagpapabilis ng pagpapa- 
tupad ng programa sa reporma, 
laluna sa pamamahagi ng mga 
pribadong asyenda. Kasabay nito, 
inianunsyo ni Chavez ang pagkum- 
piska ng 8,490 ektaryang Rancho 
Marquesena upang gawin itong 
kooperatibang sakahan ng estado. 
limandaang libong (500,000) ek- 
tarya ng lupaing agrikultural ang 
target na isabansa sa ilalim ng 
programa. 

Bukod sa mga lupain, pinasimu- 
lan din ni Chavez ang programa 
para sa pagsasabansa ng mga 
pabrika. ng pagkain. Noong 
Setyembre rin, kinumpiska ng 
gubyerno ang isang plantang pag- 
aari ng Alimentos Polar--ang na- 
ngungunang pribadong kumpanya 
ng pagkain sa bansa. Nauna rito ay 
sinamsam din ng gubyerno ang 
isang planta sa pagpoproseso ng 
kamatis ng Amerikanong kumpa- 
nyang H. J. Heinz. 

Serbisyong panlipunan. Bukod 
sa malaking rekurso ng estado na 
nagmumula sa pagkontrol nito ng 
industriya ng langis, nagpasa ang 
parlamento ng Venezuela ng batas 
na nagpapahintulot kay Chavez na 
humugot sa 532.6 bilyong 

reserbang dolyar ng bansa 
para sa mga serbis- 
', yong panlipunan. 
j Mula 1999, nag- 


H organisa ang gub- 
WA yernong Chavez ng 
jNt mga programa para 

maghatid ng serbisyo sa pinakama- 
hihirap na komunidad. Pangunahin 
sa mga ito ang mga misyong 
medikal at pang-edukasyon. Ang 
mga misyong medikal ay 
karaniwang isinasagawa ng tim ng 
mga doktor na padala ng (Cuba 
kapalit ng suplay na langis. Bukod 
sa libreng panggagamot ng gubyer- 
no sa lahat ng nangangailangan, 
tinutulungan din ng mga doktor 
ang mamamayan na mag-organisa 
para sa kanilang mga 
pangangailangang pangkalusugan. 

Ang mga programang pang- 
edukasyon naman ay ipinatutupad 
pangunahin na sa pamamagitan ng 
libreng edukasyon para sa lahat 
hanggang sa mga kolehiyo at 
unibersidad. Malawakang pinakiki- 
los din ang mga pangkat na sinanay 
ng gubyerno para magpalaganap ng 
literasiya at magpatupad ng mga 
programa upang mapag-aral ang 
lahat ng iba pang mamamayang 
hindi nakapag-eskwela, matanda 
man o bata na. 

Bukod sa mga ito, may mga 
programa rin para sa reporma sa 
lupa, pagsasanay sa trabaho at iba 
pa na pawang direktang pinopon- 
dohan at 5s ginagabayan ng 
tanggapan ng presidente. 

Sa pamamagitan ng mga ito, 
naihatid ng gubyerno sa mamama- 
yan ang mga serbisyong mahabang 
panahong ipinagkait sa kanila. Sa 
loob ng pitong taong panunungku- 
lan ni Chavez, 1.4 milyon ang 
natutong magsulat at magbasa at 
tatlong milyong mahihirap ang 
nakapasok sa mga paaralan. Pitum- 
pung porsyento (70%) ng popula- 
syong 25 milyon ang tumatanggap 
ngayon ng libreng serbisyong 
pangkalusugan. Apatnapu't limang 
porsyento (45%) maman ang 
tumatanggap ng  subsidyong 
pagkain sa pamamagitan ng mga 
kooperatiba at mga espesyal na 
programa sa pagkain. 

Kilusang kooperatiba. Mayor na bahagi rin ng 
programa ni Chavez ang kilusang kooperatiba sa hanay 
ng mga manggagawa. Sa pamamagitan ng Ministerio 
Para La Economia Popular (Minep), sinasanay ng 
gubyerno ang mga manggagawa bilang mga katuwang 
na tagapangasiwa sa mga empresang tulad sa PDVSA. 
Sinasanay at pinopondohan din ang mga ordinaryong 
Venezuelan sa pagpapatakbo ng mga kooperatibang 
manggagagawa. Marami sa naturang mga kooperatiba ay 
maliliit na negosyong binubuo ng hanggang 10 katao. 

Sa loob ng isang taon, humigit-kumulang 3,000 ko- 
operatibang manggagawa ang agad na naitayo. Nitong 
katapusan ng 2005, mahigit 45,000 nang kooperatiba 
ang naitatag sa buong bansa at mahigit 700,000 katao 
na ang nabigyan ng pagsasanay sa pagtatayo at 
pagpapatakbo ng kooperatibang manggagawa. 

Demokrasyang pangmasa. Isinasakatuparan din sa 
ilalim ng gubyernong Chavez ang mahahalagang pagba- 
bago sa sistemang pulitikal upang bigyang-daan ang 
pagpapayabong ng demokrasya. Pangunahin dito ang 
pagsuporta ng gubyerno sa pag-oorganisa ng mga 
tinatawag na “Bolivarian circle”, mga samahang nakaba- 
se sa mga pamayanan. Umabot sa mahigit dalawang 
milyon ang kasapi ng mga samahang ito noong 2003. 
Isinasabalikat nito ang mga gawain mula sa pagpapa- 
ganda ng mga komunidad, pagsuporta sa mga negosyo at 
pagpapasigla ng aktibismong pampulitika ng mamama- 
yan. Kumilos ang mga samahang ito sa paglaban sa 
kudeta noong 2002 na nagtangkang magpatalsik kay 
Chavez. 

Pinangunahan din ng gubyernong Chavez ang 
pagbubuo, pagsasanay at pag-aarmas ng mga milisya sa 
hanay ng masang Venezuelan. Ang kagyat na programa 
ng “Mission Miranda” ay ang pagbubuo ng malawak na 
hukbo ng mamamayan at reserbang militar. Isa't 
kalahating milyong armadong milisya ang sasanayin ng 
Venezuela bilang bahagi ng paghahanda para sa 
pagtatanggol ng bansa sa sarili. Nag-angkat ang 
Venezuela noong isang taon ng panimulang 100,000 
ripleng AK-47, mga pandigmang helikopter mula sa 
Russia at mga eroplano at barkong militar mula sa Brazil 
at Spain. 


MAGTATAPOS ngayong taon ang pangalawang termino ni 
Hugo Chavez bilang pangulo. Sa darating na Nobyembre, 
muli siyang haharap sa mga botanteng Venezuelan 
upang humiling ng panibagong basbas bilang 
presidente. Hangga't patuloy siyang tumutupad sa 
kanyang mga pangakong pagbabagong panlipunan, 
hindi malayong matupad rin ang aniya'y intensyon 
niyang manungkulan hanggang 2021. JAB 

Sino si Hugo Chavez? 


Si Hugo Rafael Chavez Frias ang ika-53 at ka- 
salukuyang presidente ng Venezuela. Sa edad 
na 17, pumasok si Chavez sa Venezuela Academy 
of Military Sciences kung saan siya nagtapos bi- 
lang sub-lieutenant. 

Maliban sa kanyang buhay militar, makulay 
din ang rebolusyonaryong karanasan ni Chavez. 
Noong nasa militar pa siya, naimpluwensyahan 
siya ng kapatid niyang si Adan na myembro noong 
ng Party of the Venezuelan Revolution (PRV) na 
noo'y anti-imperyalista at antipyudal. Aktibong 
lumahok si Chavez sa lihim na pagkilos ng PRV sa 
hanay ng mga pwersang militar. 

Pagkatapos ng ilang buwan sa serbisyong mi- 
litar, nagpursigeng mag-aral si Chavez ng kursong 
political science sa Simon Bolivar University sa 
Caracas (kabisera ng bansa). Dito'y pinayabong 
niya at ng naorganisa niyang mga estudyante ang 
patriyotiko at rebolusyonaryong adhikaing “Boli- 
varian.” Gabay sa kanilang mga pag-aaral ang pi- 
losopiya ni Simon Bolivar, ang patriyotikong rebo- 
lusyonaryong lider ng Venezuela noong ika-19 
siglo. 

Pagkatapos ng pag-aaral ni Chavez, 17 taon 
siyang nagsilbi sa serbisyong militar. Kabilang sa 
mga serbisyo militar niya ang pagtuturo sa Mili- 
tary Academy of Venezuela, kung saan siya unang 
nakilala bilang radikal na kritiko ng gubyerno at 
ng sistemang panlipunan sa Venezuela. Sa pana- 
hong ito niya itinatag ang Revolutionary Bolivar- 
ian Movement (“MBR-200”). Mula rito ay nakilala 
na siya bilang isa sa mga pangunahing progresi- 
bong lider sa pulitika sa Venezuela at naging po- 
pular sa nakararaming masang anakpawis. 

Pinamunuan ni Chavez ang isang nabigong 
kudetang sibilyan-militar noong Pebrero 2, 1992 
laban sa papet, tiwali at pasistang rehimen ni Car- 
los Andres Perez. Ikinulong siya ngunit nakalaya 
matapos mapatalsik si Perez. Noong 1998, nahalal 
siya bilang pangulo dala ang adhikaing Bolivarian 
bilang plataporma. Muling siyang nahalal bilang 
presidente noong 2000. 

Tuluy-tuloy na sinulsulan ng gubyernong US 
ang mga galamay nito sa hanay ng mga kom- 
prador at panginoong maylupa, pero patuloy ding 
binibigo ni Chavez ang mga pagtatangka nilang 
ibagsak siya sa pamamagitan man ng kudeta, 
pagkilos sa lansangan at maging sa recall referen- 
dum noong 2004. [AB] 

Tiangge ng shabu sa Pasig City 


ISANG “tiangge” ng shabu ang nireyd ng pulisya 
noong Pebrero 10 sa Pasig City, mga 250 metro 
lamang ang layo mula sa istasyon ng PNP at ng city 
hall. Umabot sa halos 400 katao ang hinuli sa reyd, 
kabilang ang may 50 nagtitinda nito. Ilan sa mga 
nahuling gumagamit ay mga menor de edad. 

Dahil sa lapit ng naturang palengke ng iligal na 
droga sa upisina ng alkalde at sa istasyon ng pulis, 
di iilan ang nag-isip na sa minimum ay protektor ni- 
to si Pasig City Mayor Vicente Eusebio at ang pulisya 
ng syudad. 

Ilang araw lamang matapos ang reyd, pinanguna- 
han ni Eusebio ang demolisyon sa lugar, bagay na 
ikinadismaya ng mga imbestigador ng kaso. Dahil sa 
demolisyon ng “tiangge”, maraming mahahalagang 
ebidensya ang nawala. 

Sa anu't anuman, indikasyon ang pagkakatuklas 
sa “tiangge” ng shabu kung gaano na katalamak ang 
salot ng iligal na droga sa bansa at kung gaano kala- 
lim ang pagkakasangkot dito mismo ng mga upisyal 
ng gubyerno at mga tagapagpatupad umano ng ba- 
tas. Walang pag-asang mapawi ang pagtutulak at 
paggamit ng iligal na droga sa bansa nang walang re- 
bolusyonaryong pagbabago sa lipunan dahil ang pag- 
katalamak ng ipinagbabawal na gamot ay nakaugat 
sa kabulukan ng reaksyunaryong gubyerno at sis- 
tema. 


Ambus sa Nepal at India 


TINAMBANGAN ng mga mandirigma ng People's Li- 
beration Army ng Communist Party of Nepal-Maoist 
ang mga tropang panseguridad ni Haring Gyanendra 
ng Nepal noong Pebrero 9 sa Nawalparasi, isang dis- 
trito sa timog-kanlurang bahagi ng bansa. 
Dalawang sundalo ang napatay at nasugatan ang 
mahigit 20. Maliban dito, may di bababa sa 10 sun- 
dalo ang nabihag ng mga gerilya. 

Nangyari ang mga sagupaan isang araw matapos 
ang nilangaw na eleksyong munisipal na ipinatawag 
ni Haring Gyanendra. Umabot lamang sa 8% ng mga 
botante ang aktwal na bumoto habang 600 na kan- 
didato lamang ang tumakbo para sa 4,000 pusisyon 
sa lokal na gubyerno. 

Samantala, walo ang napatay na elemento ng 
Central Industrial Security Force nang salakayin ng 
mga gerilya People's War Group ang isang imbakan 
ng gubyerno ng mga eksplosibo nitong Pebrero 10 
sa Chhatisgarh, India. Siyam na pwersang panse- 
guridad ang nasugatan. 

80,000 manggagawa sa Germany, 
mawawalan ng trabaho 


AABOT sa 80,000 manggagawa sa Germany ang mawa- 
walan ng trabaho sa mga darating na taon sa harap 
malawakang tanggalan sa trabaho sa malalaking kor- 
porasyon. 

Nakatakdang patalsikin sa trabaho ang 32,000 
manggagawa ng Deutsche Telekom, isang kumpanyang 
pag-aari ng estado at may monopolyo sa telekomu- 
nikasyon sa Germany. Sa nakaraang isang dekada ng isi- 
nasagawa nitong “restructuring,” aabot na sa 100,000 
manggagawa nito ang pinatalsik sa trabaho. 

Inianunsyo naman ng Volkswagen nitong Pebrero 
na 20,000 manggagawa o 6% ng kabuuang pwersa ni- 
to sa Germany ang tatanggalin sa susunod na tatlong 
taon. Ang Volkswagen ay isa sa pinakamalalaking kum- 
panyang gumagawa ng mga sasakyan sa buong mundo. 

Samantala, nakatakda patalsikin sa trabaho ang 
11,500 manggagawa ng DaimlerChrysler (gumagawa ng 
kotse) at 8,000 manggagawa ng Siemens (gumagawa 
ng gamit elektroniko). Aabot naman sa 5,700 mangga- 
gawa ng Karstadt-Quelle (pinakamalaking department 
store sa Europe) ang mawawalan ng hanapbuhay ha- 
bang 2,400 ang masisipa mula sa HypoVereinsbank. 

Ang napipintong malawakang tanggalan ay 
tiyak na maglulubog pang lalo sa ekonomya ng Ger- 
many sa kinasasadlakan nitong krisis. Noong Enero, 
umabot na sa 12.1% ang tantos ng disempleyo sa 
bansa. Mahigit limang milyong manggagawang German 
na ang walang trabaho-pinakamataas sa kasaysayan ng 
bansa mula 1933. 


Lumalaki ang trade deficit ng US 


UMABOT sa 5725.8 bilyon ang depisit sa kalakalan ng 
US noong 2005. Mas mataas ito nang 17.5% kumpara 
sa 5617.6 bilyong depisit noong 2004, ayon sa US Com- 
merce Department. 

Nagtala ng malaking depisit ang US noong 2005 
bunsod ng papataas na importasyon ng langis, pagkain, 
sasakyan at iba pang produktong pangkonsumo. Mala- 
king tipak ng depisito ng US ay nagmula sa 5201.6 bi- 
lyong depisito nito sa kalakalan sa China. 

Ang papalaking depisito ng US sa nakaraang apat 
na taon ay ibinunsod ng paglipat ng mga kumpanyang 
US ng produksyon nito sa labas ng bansa, pangunahin 
na sa China, kung saan napakababa ng pasahod sa mga 
manggagawa. Dahil dito, mahigit tatlong milyong tra- 
baho na sa manupaktura ang nawala mula kalagitnaan 
ng 2000. 

Panghawakan ang mga aral ng EDSA 1 at 2 


inugunita ngayong Pebrero 
Gr ika-20 anibersaryo ng 
unang pag-aalsa sa EDSA-- 

ang pag-aalsang nagwakas sa 
mahigit dalawang dekadang pag- 
hahari ng pasistang diktador na si 
Ferdinand Marcos at tumapos sa 14 
na taon ng batas militar. Ito ang 
pag-aalsang hantungan ng mahig- 
it isang dekadang pakikibaka at 
sakripisyo, ng masikhay na 

N pagmumulat at pag- 
oorganisa at pag- 
bubuo ng 
malawak 


Panibagong sikad ng 
lumalawak na kilusang 


Mga tampok sa 


isyung ito... talsik 


sang prente laban sa papet at 
pasistang diktadura. 

Nakatala na sa kasaysayan ng 
Pilipinas ang kahalagahan ng EDSA 
1. Ang diwa nito ng tapang, mili- 
tansya at sama-samang paglaban 
ay palagian nang tangan ng ma- 
mamayang Pilipino bilang sandata 
sa pagharap nila sa mga rehimeng 
yumuyurak sa kanilang interes at 
kapakanan. Ang diwa ring ito ang 
nasa likod ng EDSA 2, at siya ring 
nasa likod ng kasalukuyang pag- 
sisikap ng mamamayan na wakasan 
ang kinamumuhian nilang rehi- 
meng Arroyo. 

Kaya naman pilit na minamali- 
it ng rehimeng Arroyo ang paggu- 
nita sa ika-20 anibersaryo ng EDSA 
1. Isang pakitang-taong sere- 
monya lamang ang plano nitong 

idaos. Atubili itong binalak ng 
Malakanyang matapos 


ng BHB 


PAHINA 3 


40 armas nasamsam 


PAHINA 7 


batikusin ng marami ang kawalan 
nito ng anumang planong gunitain 
ang anibersaryo ng EDSA 1. 

Hindi na ito dapat pagtakhan. 
Bangungot ni Gloria Arroyo ang 
nagbabadyang muling pagdalu- 
yong ng milyong mamamayan sa 
lansangan sa isang malakihang 
pagkilos na magwawakas sa bulok, 
papet at brutal niyang paghahari. 
Kaya pilit niyang binubura sa isip 
ng mamamayan ang diwa at kabu- 
luhan ng EDSA 1, maging ng 
EDSA 2 na kanyang na- 
pakinabangan. Sa 
tangkang tabu- 
nan ang mga 
aral kap- 
wa ng 

Anti-imperyalismo 
sa Venezuela 


PAHINA 10 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


